Camel (cigarety)

Camel je značka cigariet, ktorú v roku 1913 uviedla na trh americká spoločnosť R. J. Reynolds Tobacco Company (RJR). Cigarety Camel sú známe svojou zmesou tureckého a severoamerického tabaku. Spolu so značkou Marlboro a Newport patria Camel medzi jedny z najpopulárnejších cigariet.[1]
História.
Cigarety Camel boli po prvý raz uvedené na trh v roku 1913. Ich zakladateľ Richard Joshua „R. J." Reynolds prišiel s inováciou priemyselne balených cigariet, keďže dovtedy si fajčiari museli cigarety baliť sami, čo obmedzovalo potenciál pre celonárodný trh s predbalenými cigaretami. 
Reynolds sa snažil vyvinúť príťažlivejšiu chuť a vytvoril cigaretu Camel, ktorú pomenoval podľa tureckého tabaku použitého na napodobnenie vtedy moderných egyptských cigariet. Boli lacnejšie ako cigarety konkurencie a do roka predal 425 miliónov balení. [2]
Spoločnosť R.J. Reynolds pôvodne namiešala cigarety Camel tak, aby mali jemnejšiu chuť v porovnaní s ostatnými značkami. Na propagáciu značky pripravili starostlivo premyslenú reklamnú kampaň, ktorá zahŕňala „teasery" s oznamom, že „ťavy prichádzajú" (išlo o odkaz na starú škótsku ľudovú pieseň „The Campbells Are Coming"). [2]
Ďalším propagačným ťahom bolo vodenie cirkusovej ťavy menom „Old Joe" cez mestá, aby pritiahla pozornosť okoloidúcich a rozdávala im zadarmo cigarety Camel. Slogan značky, ktorý sa používal desaťročia, znel: „Prejdem míľu pre Camel!" [3]
Ikonou značky Camel sa stala pôvodná cigareta bez filtra, ktorá sa predávala v mäkkom balení. Bola známa ako Camel Straights alebo Regulars. Popularita týchto cigariet dosiahla vrchol vďaka tomu, že ich fajčili slávne osobnosti. Jednou z nich bol spravodajský hlásateľ Edward R. Murrow, ktorý Camel bez filtra fajčil tak často a verejne, že sa táto cigareta stala jeho typickým znakom. [4] 
V roku 1999 získala spoločnosť Japan Tobacco International vlastnícke práva na predaj cigariet Camel mimo Spojených štátov. V priebehu rokov 2000 až 2005 boli na trh uvedené rôzne varianty cigariet Camel ako „Oriental", Turkish Gold, Turkish Jade (mentolové), Turkish Silvers (ultra ľahká verzia) a ďalšie. [5] 
Pôvod tabaku Camel.
Základ tabakových zmesí Camel tradične tvorí unikátna kombinácia klasických tabakových odrôd – svetlého tabaku (Virginia, Burley) a tmavého drobnolistého tabaku (Oriental). Tabakové rastliny pochádzajú predovšetkým z plantáží od starostlivo vybraných producentov keďže spoločnosť Camel sústavne podporuje konkrétnych lokálnych pestovateľov tabaku a prispieva k udržateľnému spôsobu produkcie. [6]
Camel okrem klasických cigariet vyrába tabakové zmesi ActivBlend pre zahrievače tabaku Ploom. Celý proces výroby podlieha podlieha dôkladnému odbornému dohľadu a priebežnému sledovaniu kvality (od výberu prvotriednych semien, spracovania rastlín až po konečnú kontrolu kvality pripravenej tabakovej zmesi). [7]
Reklamné kampane.
V snahe konkurovať populárnej kampani Lucky Strike „It's Toasted" sa Camel vydal opačným smerom a vyhlasoval, že Camel je „čerstvá" cigareta, „nikdy sušená alebo pražená". [8]
V rokoch 1936 až 1939 Camel používal slogan "Pre dobré trávenie – fajčite Camel". [9] 
V roku 1946 Camel propagoval svoje cigarety ako obľúbenú voľbu lekárov „zo všetkých odvetví medicíny", čo viedlo fajčiarov k presvedčeniu, že je bezpečné ich fajčiť. Slogan „Viac lekárov fajčí Camel ako akúkoľvek inú cigaretu" sa stal základom reklamy Camel až do roku 1952. [10] 
Varianty na Slovensku.
Na slovenskom trhu sú v súčasnosti dostupné tieto varianty klasických Camel cigariet a tabakových náplní určených na zahrievanie: 
Cigarety.
● Camel Blue
● Camel Yellow
● Camel Filter
● Camel Long Compact Green
● Camel Long Compact
● Camel Activate
Tabakové náplne.
● Camel Bronze – intenzívna chuť s horkosťou praženia a pečenia.
● Camel Amber – chuť s drevitými, krémovými a kávovými podtónmi so sladkou chuťou.
● Camel Baize Option – ovocná chuť s hruškovými podtónmi a mätovou príchuťou (Zákon č. 89/2016 Z. z. v znení účinnom od 1.1.2025 obmedzuje predaj na Slovensku.)
● Camel Green – ovocná, sladká chuť s chladivým zakončením (Zákon č. 89/2016 Z. z. v znení účinnom od 1.1.2025 obmedzuje predaj na Slovensku)
● Camel Purple Option – príchuť ovocia, bobuľovín a mäty (Zákon č. 89/2016 Z. z. v znení účinnom od 1.1.2025 obmedzuje predaj na Slovensku)
● Camel Burgundy – výrazná, aromatická chuť so sladkým podtónom.
● Camel Gold – sladká chuť s komplexnými podtónmi,
● Camel Yellow – aromatická chuť s citrusovými tónmi,
● Camel Silver – chuť tabaku so sladkastými a praženými podtónmi.
● Camel Garnet – kvetinové tóny. [11]
Referencie.
1. CDC Report: Marlboro, Newport and Camel Are Three Most Popular Cigarette Brands Among Youth Smokers. tobaccofreekids.org [online]. [cit. 2018-02-01]. Dostupné online https://www.tobaccofreekids.org/press-releases/2018_02_01_mmwr
2. Burrough, B. (2003). Barbarians at the Gate. HarperCollins. ISBN 9780060536350.
3. Iconic Ads: Camel – I’d Walk A Mile For A Camel. onlykutts.com. [online]. [cit. 2021-09-21]. Dostupné online https://onlykutts.com/index.php/2021/09/19/camel-id-walk-a-mile-for-a-camel/
4. Hilliard, Robert L. &amp; Keith, Michael C. (2005). The broadcast century and beyond. Elsevier. s. 137. ISBN 978-0-240-80570-2.
5. City Beat. matchpro.org [online]. [cit. 2018-12-14]. Dostupné online 
https://matchpro.org/Archives/2018/City%20Beat%20Camel%201018.pdf
6. Sustainable farming practices and farmer livelihoods. jti.com [online]. [cit. 2018-02-01]. Dostupné online https://www.jt.com/sustainability/tobacco/supply_chain/leaf_raw_material/index.html
7. Ploom X: Combining Authentic Taste, Pleasant Aroma and Elegant Style for a New Heated Tobacco Experience. jti.com [online]. [cit. 2024-05-06]. Dostupné online https://www.jti.com/sites/default/files/2024-05/240506-jti-ger-pressmitteilung-ploom-en.pdf
8. Cigarette Advertising in the 1930’s – Early Years. uncommonwealth.virginiamemory.com [online]. [cit. 2014-08-14]. Dostupné online https://uncommonwealth.virginiamemory.com/blog/2014/08/27/cigarette-advertising-in-the-1930s-early-years/
9. Collection: For Digestion Sake. tobacco.stanford.edu [online]. Dostupné online https://tobacco.stanford.edu/cigarettes/for-your-health/for-digestion-sake/
10. The Doctors’ Choice Is America’s Choice. ncbi.nlm.nih.gov [online]. [cit. 2006-02]. Dostupné online https://www.ncbi.nlm.nih.gov/pmc/articles/PMC1470496/ 
11. Tabakové potešenie v jedinečných intenzitách. ploom.sk [online]. Dostupné online https://www.ploom.sk/sk/camel-tabakove-naplne